Kui endine Berliini linna finantsminister, endine õppejõud ja Bundespanki juhatuse liige Thilo  Sarrazin andis teada, et ta tuleb lagedale raamatuga, millest oli imbunud infot, et see on seni kindlana tundunud multikulti dogmat põrmustav, mobiliseerus meedia ja poliitkartell kiirelt rünnakule, et marginaliseerida mees ja tema raamat enne, kui see ilmuda jõuab. Nagu tavaks olid "rassist" ja "nats" nendeks tiitliteks, millega prooviti tema mõju neutraliseerida. Midagi sellist aga ei juhtunud ja tulemuseks oli bestseller ning mõrudaim pill mida multikultidel tulnud pika aja jooksul alla neelata. Sellest  raamatust koostasin siinsele lugejale ka ülevaate eraldi lehel.  Võiks küsida miks see meid siin Eestis peaks huvitama? Antud raamat võtab mitmeti kokku olukorra kogu Euroopas ja sh ka Eestis. Eestis on mitmed raamatus kirjeldatavad demograafilised protsessid toimumas isegi kiiremini, kui Saksamaal.  Raamat on põhjalikult kokkuvõtmas viimase 40-aasta jooksul pealesurutud multikulturismi ja võrdsuse printsiibi juurutamist Saksamaal. Seda sama printsiipi proovitakse ka meile üha jõulisemalt peale suruda  ja siit on ka näha, kuhu meid sama mudelit kopeerides proovitakse viia.  Demokraatlike riigikordi iseloomustab tihti suutmatus õppida lähiajaloost ja suunitlus omal nahal läbi proovida kõik teiste riikide vead.  Raamatu ülevaates on kasutatud tsitaate raamatust, ohtralt saksa geeniteadlase V.Weissi hinnanguid teosele ja lihtsustatud lahtiseletusi.